Andrey Akopyans. Andrey Akopovich Akopyants ( 27-avgust 1977-yil Toshkent, Oʻzbekiston SSR, SSSR) — Oʻzbek sobiq futbolchisi, yarim himoyachi pozitsiyasida oʻynagan. Oʻzbekiston terma jamoasida oʻynagan. Karyera. Klub. Oʻzbek futboli tarbiyalanuvchisi. U 4 yil davomida "Paxtakor" safida toʻp surgan va Poytaxt jamoasi safida Oʻzbekiston chempioni boʻlgan hamda mamlakat kubogini qoʻlga kiritgan. 1999-yilda Oʻzbekistonning eng yaxshi futbolchisi deb eʼtirof etilgan. 2000-yilda Rossiya klubiga oʻtish imkoniyati paydo boʻlgan. Akopyans Rossiyada oʻz futbolchilik faoliyatini davom ettirish uchun bir nechta tanlovga ega boʻlgan. Futbolchinig agenti „Krilya Sovetov“ va „Zenit“ bilan muzokaralar olib borgan, ammo oxir-oqibat u „Rostselmash“ga yetib kelgan va u bilan mamlakat chempionati hamda kubogida 120 dan ortiq oʻyin oʻtkazgan. 2005-yil oxirida Rostov bilan shartnoma imzolagan. Mavsum oʻrtalarida Andreyga uni uzaytirish taklif qilingan, ammo futbolchining oʻzi jamoani oʻzgartirish kerak deb qaror qilgan. 2006-yilda u Chernomorets Novorossiyskga koʻchib oʻtgan va u yerda 15 ta gol urgan. 2007-yilda u dastlab Latviyaning „Daugava“, keyin esa „Darida“da jamoalarida toʻp surgan. 2008-yil yarim mavsumni oʻzining vatanining jamosi „Paxtakor“da oʻtkazgan va birinchi marta Oʻzbekiston chempionati kumush medali sovrindoriga aylangan. 2009-yil davomida u Samarqandning "Dinamo" jamoasi tarkibida oʻynagan. 2010-yilda u Nijniy Novgorod jamoasi futbolchisiga aylangan. 2011-yilda „Luch-Energy“ klubiga oʻtgan. 2012/13-yilgi mavsumda u FNLga kirgan „Ximik Dzerjinskiy“ safida oʻynagan. Terma jamoada. 1998—2005-yillarda Oʻzbekiston milliy terma jamoasi safida 40ta oʻyin oʻtkazib, 6ta gol muallifiga aylangan.